section_heading: Williams (1997. – 1998.)
paragraph_text: Sljedeće sezone Williams više nije koristio odlične Renaultove motore, te su umjesto njih korišteni lošiji motore marke Mecachrome. Također, član Williamsa, Adrian Newey, prešao je u konkurentski McLaren. Ipak, Frentzen je dobro započeo sezonu, završivši kao treći na prvoj utrci sezone. Međutim, Ferrari i McLaren bili su previše moćni, da bi Williams držao korak s njima. Sezonu je Frentzen završio na razočaravajućem 7. mjestu s 17 bodova, dok je klupski kolega Villneueve bio 5. s četiri boda više. Oba vozača su završetkom sezone napustila Williams, u koji ulaze Alex Zanardi i Ralf Schumacher. Villneueve odlazi u BAR (British American Racing) a Frentzen u Jordan. mini|200px|desno|U bolidu Jordana, Frentzen je 1999. ostvario jednu od najuspješnijih sezona karijere u F1